Diari Oficial de la Generalitat Valenciana


Sumari del DOGV 9445, del 10-10-2022 (2022/8995)

RESOLUCIÓ de 26 de setembre de 2022, del president de Turisme Comunitat Valenciana, per la qual es regula i concedeix una subvenció directa a l'Associació d'Empreses d'Hoteleria de Torrevieja i Comarca, per a accions de promoció i màrqueting de l'oferta d'hoteleria i restauració de Torrevieja durant l'any 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9445

Data del DOGV
:   10-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8995


Data del document
:   26-09-2022

Organisme emissor
:   Turisme Comunitat Valenciana

Tipus de document
:   Resolució

Descriptors 

:   * ajuda pública

RESOLUCIÓ de 26 de setembre de 2022, del president de Turisme Comunitat Valenciana, per la qual es regula i concedeix una subvenció directa a l'Associació d'Empreses d'Hoteleria de Torrevieja i Comarca, per a accions de promoció i màrqueting de l'oferta d'hoteleria i restauració de Torrevieja durant l'any 2022. [2022/8995]  
L'article 22 de la Llei 38/2003, de 17 de novembre, general de subvencions, estableix, en l'apartat 2.a la possibilitat de concedir de manera directa les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes inclosos en els convenis i en la normativa reguladora d'aquestes subvencions.  
D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula el contingut mínim de les bases reguladores de les dites subvencions, així com alguns dels tràmits que s'han de dur a terme durant el procediment d'elaboració.  
En el pressupost de la Generalitat per al 2022 consta, en la secció 05, programa 751.11, la línia de subvenció S0789000 amb la denominació «Accions de màrqueting hoteleria Torrevieja» amb una dotació de quaranta-cinc mil euros (45.000 ?) i que té com a descripció i finalitat «Accions de promoció i màrqueting de l'oferta d'hoteleria i restauració de Torrevieja». Es tracta, per tant, d'una subvenció de caràcter nominatiu prevista en la Llei 8/2021, de 30 de desembre, de pressupostos de la Generalitat per a l'exercici 2022.  
La línia de subvenció S0789000 es troba inclosa en el Pla Estratègic de Subvencions de la Presidència de la Generalitat i els seus organismes públics, per al període 2021-2023 aprovat per la Resolució, de 26 de febrer de 2021, del president de la Generalitat (DOGV 9033, 03.03.2021).  
L'entitat sol·licitadora és l'Associació d'Empreses d'Hoteleria de Torrevieja i Comarca.  
L'Associació d'Empreses d'Hoteleria de Torrevieja i Comarca té com a finalitat principal defendre els interessos particulars de les empreses de restaurants, bars, cafeteries, hotels, càmpings, pubs, discoteques, cellers, botigues de vi, camps de golf i indústries afins de Torrevieja i comarca, i contribuir al desenvolupament del turisme en la dita circumscripció territorial.  
És objectiu de l'associació desenvolupar iniciatives encaminades a contribuir a millorar la competitivitat i la promoció de l'oferta d'hoteleria i de restauració de Torrevieja i comarca.  
Per tot el que s'ha exposat, i en haver-se seguit els tràmits inclosos en l'article 168.1.A) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la Llei 8/2021, de 30 de desembre, de pressupostos de la Generalitat per al 2022, resolc:  
  
  
Primer. Objecte  
La present resolució té com a objecte regular la concessió directa d'una subvenció destinada a l'Associació d'Empreses d'Hoteleria de Torrevieja i Comarca (AEHTC).  
La possibilitat de concedir una subvenció, de caràcter nominatiu, a l'Associació d'Empreses d'Hoteleria de Torrevieja i Comarca està prevista en l'article 22.2.a de la Llei 38/2003, de 17 de novembre, general de subvencions, i l'article 168,1.A) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i així està previst de manera expressa en el pressupost de la Generalitat per al 2022, en la secció 05, entitat centre gestor 00522, capítol IV, programa 24 «Màrqueting col·laboratiu», subprograma 2428, línia de subvenció S0789000, amb la denominació «Accions de màrqueting hoteleria Torrevieja» i amb una dotació de quaranta-cinc mil euros (45.000 ?).  
S'ha optat per a atorgar l'ajuda mitjançant resolució, d'acord amb l'article 168 1.A) de la Llei 1/2015, de 8 de febrer, de la Generalitat, que estableix que la concessió de les subvencions previstes nominativament en la Llei de pressupostos de la Generalitat es formalitzarà mitjançant resolució de la persona titular del departament gestor del crèdit pressupostari al qual s'imputa l'ajuda, o mitjançant conveni. Atés que no hi ha cap mena de contraprestació, excepte la mera aportació econòmica, que es deriva des de Turisme Comunitat Valenciana i que es tracta d'un fet singular i únic en el temps i en els efectes, s'ha optat per atorgar l'ajuda mitjançant resolució.  
  
Segon. Entitat beneficiària  
L'entitat beneficiària de la subvenció és l'Associació d'Empresas d'Hoteleria de Torrevieja i Comarca (AEHTC), d'ara en avant i a l'efecte del present document, l'Associació, amb CIF núm. K22751752.  
  
  
Tercer. Activitat subvencionada  
Correspon a l'Associació dur a terme les actuacions que es detallen en el projecte presentat, i que consisteixen a organitzar el VII Festival Gastrocultural de la Vega Baja GASTROVEGABAJA 2022.  
El VII Festival Gastrocultural de la Vega Baja GASTROVEGABAJA 2022 es durà a terme els dies 28, 29 i 30 d'octubre del 2022 en horari ininterromput de les 10 a les 19.30 hores.  
Restaurants prestigiosos dels diferents municipis de la comarca participaran en una mostra gastronòmica de primera magnitud.  
L'objectiu de dur a terme una activitat com la descrita és consolidar Torrevieja i la comarca com a destinació turística i gastronòmica de gran qualitat, i contribuir a activar el sector turístic local en moments de menys activitat laboral.  
L'esdeveniment, de la mateixa manera que en edicions anteriors, comptarà amb un notable desplegament en diferents mitjans publicitaris, desenvolupat a través de:  
- Publicitat exterior: tanques  
- Ràdios regionals: Onda Cero, la Ser, altres  
- Digital regional i provincial: creació de pàgines d'aterratge, bàners (display) en mitjans de comunicació en línia  
- Suport i difusió per Facebook i Instagram  
- Cartelleria  
- Vídeos promocionals  
- Mitjans impresos, etc.  
La comarca té una gran varietat culinària gràcies a la producció excel·lent de verdura i fruita a la zona de l'horta i la producció pesquera esplèndida a la zona de la costa, per això tota la mostra gastronòmica anirà orientada a productes de km 0, de la mateixa manera que els vins oferits durant l'esdeveniment seran de les denominacions pròpies valencianes.  
  
ACTIVITAT Cost en euros  
VII Festival Gastrocultural de la Vega Baja GASTROVEGABAJA 2022  
1. Difusió de l'esdeveniment: realització de suports i accions de promoció (premsa, ràdio, espot publicitari en pantalla, mitjans en línia, material promocional, despeses dels xefs convidats)  
2. Muntatge (estand, mobiliari, parament i subministraments d'hoteleria) i serveis de neteja, serveis de personal, so, assegurança de responsabilitat civil i seguretat.  
3. Espectacles i actes culturals annexos a l'esdeveniment (concerts, actuacions teatrals i altres, ponències, tasts, despeses derivades de desplaçaments).  
4. Informe d'auditoria   
  
  
  
  
  
16.045,00 -  
  
  
25.137,75 -  
  
  
2.726,25 -  
1.089,00 -  
Import total 45.000 -  
  
  
Aquests imports màxims previstos per cda línia vinculen l'entitat subvencionada i per tant constitueixen el límit màxim subvencionable per cada una.  
No obstant això, les actuacions previstes es podran adaptar per a preveure les circumstàncies excepcionals sorgides a conseqüència de la situació d'emergència arran de la pandèmia internacional del coronavirus (COVID-19) i del conflicte bèl·lic entre Ucraïna i Rússia, sempre que no afecte la finalitat de la línia nominativa de subvenció ni l'import total, amb la sol·licitud, prèviament, de l'entitat beneficiària, perquè ho autoritze la Direcció de Turisme Comunitat Valenciana.  
  
Quart. Obligacions de l'entitat subvencionada  
A) Incorporar, en tots els suports que es facen servir, els elements comuns de la campanya de promoció turística de la Comunitat Valenciana, que facilita Turisme Comunitat Valenciana. Per part de Turisme Comunitat Valenciana s'ha facilitat la marca «Exquisit Mediterrani», en combinació amb la marca «Comunitat Valenciana» perquè l'Associació la incorpore en tots els suports de comunicació vinculats amb el producte gastronòmic d'acord amb el manual d'aplicació de la dita marca.  
  
B) Comunicar, amb temps suficient, a Turisme Comunitat Valenciana el calendari d'actuacions previstes, a fi de fer-ne el seguiment oportú, i coordinar la participació que hi té Turisme Comunitat Valenciana.  
  
C) Informar regularment a Turisme Comunitat Valenciana de l'execució i les incidències, si n'hi haguera, de les actuacions que s'hagen fet en relació amb l'objecte de la present resolució.  
D) Comunicar a Turisme Comunitat Valenciana, en tindre'n coneixement, l'obtenció de qualsevol subvenció o ajuda per a la mateixa finalitat, procedent altres administracions, o ens públics o privats.  
E) Impulsar durant la vigència de la subvenció per resolució la difusió i la integració de les empreses membres de l'Associació en les diverses línies de producte de CreaTurisme amb la finalitat d'aconseguir una representació àmplia d'empreses associades adherides al citat programa d'acord amb les condicions i el procediment publicat per a cada producte en https://creaturisme.comunitatvalenciana.com/va/creaturisme.  
F) Adoptar les mesures de difusió contingudes en l'article 3 de la Llei 2/2015, de 2 d'abril, de la Generalitat, de participació ciutadana de la Comunitat Valenciana, en virtut del qual qualsevol persona jurídica privada que perceba, durant el període d'un any, ajudes o subvencions, de l'administració autonòmica o de qualsevol altra entitat enumerada en l'article 2, per import superior a 10.000 euros, n'ha de donar la publicitat adequada, i indicar almenys l'entitat pública concedent, l'import rebut i el programa, activitat, inversió o actuació subvencionats.  
  
La difusió d'aquesta informació s'ha de fer preferentment a través de les pàgines web corresponents. En el cas que no disposen de pàgina web on fer la publicitat, podran complir aquesta obligació d'acord amb el que estableix l'apartat 4 de l'article 18, de la Llei general de subvencions, que estableix que les persones beneficiàries han de donar la publicitat adequada del caràcter públic del finançament de les activitats objecte de subvenció, i aquestes mesures poden consistir a incloure la imatge institucional de l'entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé en mencions en mitjans de comunicació.  
  
En aquest dit, en tot el material gràfic i audiovisual publicitari que es faça (cartells, fullets, pancartes, DVD, CD, etc.) i les inclusions o mencions que es facen en les pàgines web oficials per a donar repercussió a les activitats, han d'incloure de manera adequada el logotip que Turisme Comunitat Valencana facilite.  
L'Associació ha de proporcionar, amb temps, els esbossos i les maquetes de tot el material publicitari que s'hi ha de fer perquè el supervise Turisme Comunitat Valenciana.  
Les actuacions en matèria de publicitat institucional s'han d'ajustar a les prescripcions que sobre la matèria conté la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
  
En el sentit dit, les campanyes institucionals de comunicació i publicitat han de tindre caràcter inclusiu i no discriminatori, i respectar el dret de totes les persones a ser destinatàries. Amb aquesta finalitat han de garantir mesures d'accessibilitat audiovisual a la informació subministrada. Amb caràcter general, la contractació no es podrà fer de manera directa amb el mitjà.  
G) Prèviament a firmar la resolució, l'Associació ha presentat una declaració responsable sobre el compliment de les condicions i obligacions establides en l'article 13 de la Llei 38/2003, de 17 de novembre, general de subvencions, i l'Administració ha comprovat que està al corrent en el compliment de les obligacions tributàries i amb la Seguretat Social.  
H) L'Associació ha de justificar la subvenció per via telemàtica a través de les vies d'accés facilitades per Turisme Comunitat Valenciana, mitjançant la presentació d'un compte justificatiu que ha d'incloure:  
  
a) Memòria avaluadora de l'activitat subvencionada, que ha de ser tan completa com siga possible i que ha de contindre una declaració detallada de les activitats fetes que han sigut finançades amb la subvenció, el cost, els resultats obtinguts, així com un apartat gràfic detallat.  
  
b) Memòria econòmica, relació numerada correlativa de tots els documents justificatius que s'aporten, amb especificació almenys de la data, la persona o entitat proveïdora, l'objecte facturat, l'import total del document, la base imposable, la data del pagament material i, si és el cas, el percentatge imputat a la justificació de la subvenció. Las factures han d'estar expedides i pagades durant la vigència de la present subvenció, i en tot cas pagades el 31 de desembre de 2022.  
  
c) Informe d'una persona o entitat auditora, inscrita com a exercent en el Registre oficial d'auditors de comptes dependent de l'Institut de Comptabilitat i Auditoria de Comptes, en els termes previstos en l'apartat seté de la present resolució.  
d) Certificat expedit per la secretaria de l'Associació, amb el vistiplau de la presidència, acreditatiu dels aspectes següents:  
d.1) De la despesa feta amb l'activitat subvencionada.  
d.2) De no incórrer en cap de les circumstàncies incloses en l'article 13 de la Llei 38/2003, de 17 de novembre, general de subvencions.  
  
d.3) De no haver rebut altres subvencions o ajudes o ingressos, per a l'actuació objecte de la present subvenció per resolució o, en cas d'haver-ne rebut, n'ha d'acreditar l'import, la procedència i l'aplicació a les activitats subvencionades.  
I) Atesa la naturalesa de les despeses subvencionables, l'Associació pot concertar amb terceres persones o entitats proveïdores fins al cent per cent de les actuacions que són objecte d'aquesta subvenció per resolució. Però en cap cas l'entitat beneficiària podrà concertar l'execució total o parcial de les activitats subvencionades amb persones o entitats vinculades amb l'Associació, excepte que concórreguen les circumstàncies següents:  
1) Que s'obtinga l'autorització, prèviament, de Turisme Comunitat Valenciana.  
2) Que l'import subvencionable no excedisca el cost incorregut per l'entitat vinculada. L'acreditació del cost s'haurà de fer en la justificació en els mateixos termes establits per a l'acreditació de les despeses de l'entitat beneficiària.  
  
Cinqué. Pagament de la subvenció per part de Turisme Comunitat Valenciana. Òrgan gestor  
A) Contribuir econòmicament a dur a terme accions de promoció i màrqueting de l'oferta d'hoteleria i restauració de Torrevieja, amb un import màxim de 45.000 - (quaranta-cinc mil euros), IVA inclòs, que s'imputarà a l'anualitat del 2022 amb càrrec a la consignació pressupostària de Turisme Comunitat Valenciana en el capítol IV, programa 24 «Màrqueting col·laboratiu», subprograma 2428 «Associació d'Empreses d'Hoteleria de Torrevieja i Comarca» de l'àrea de màrqueting i producte turístic, en aplicació de la línia de subvenció nominativa amb codi pressupostari S0789000 de l'entitat Turisme Comunitat Valenciana, l'any 2022.  
L'import establit es destinarà a finançar les despeses generades en ocasió de fer les actuacions dites més amunt, en l'apartat tercer de la present resolució.  
B) Supervisar, prèviament, l'aplicació correcta de la marca turística «Comunitat Valenciana» i la marca «Exquisit Mediterrani» en els suports descrits i l'execució correcta de les activitats objecte de la resolució, i prestar el suport tècnic que l'Associació requerisca.  
C) Fer-ne el pagament, una vegada duta a terme l'actuació de la resolució i complides les obligacions, les condicions i els tràmits establits en la resolució. El pagament corresponent a la subvenció es farà efectiu després de la comprovació, per part dels serveis competents de Turisme Comunitat Valenciana, del compte justificatiu que acompanye l'informe de l'auditoria.  
En el cas que l'import justificat fora inferior a la subvenció que es preveu en la present resolució, o en el cas que hi haja la concurrència d'altres ajudes que pogueren superar el cost de les actuacions, l'aportació de Turisme Comunitat Valenciana es minorarà en la quantia corresponent.  
Turisme Comunitat Valenciana podrà dur a terme, en qualsevol moment, totes les actuacions de comprovació que considere oportunes per a verificar l'aplicació correcta per part de l'Associació de les quantitats lliurades a favor seu en virtut de la present subvenció per resolució.  
Per a la qual cosa, l'àrea de Màrqueting i Producte Turístic haurà d'emetre un informe acreditatiu que la documentació tècnica presentada com a justificació s'ajusta al que s'ha estipulat en la resolució. Al seu torn, el Servei de Programació i Gestió Econòmica farà les comprovacions oportunes d'estar al corrent l'entitat beneficiària en les obligacions amb la Seguretat Social i hisenda pública. No obstant això, l'ajuda pagada estarà subjecta a fiscalització posterior pels òrgans de control intern i extern de Turisme Comunitat Valenciana.  
  
No es podrà pagar la subvenció mentre l'entitat beneficiària no es trobe al corrent en el compliment de les obligacions tributàries i davant la Seguretat Social o siga deutora per resolució de procedència de reintegrament. A aquest efecte, l'entitat beneficiària autoritza Turisme Comunitat Valenciana a obtindre de manera telemàtica les dades que hi ha en l'Agència Estatal d'Administració Tributària, Hisenda Autonòmica i Tresoreria General de la Seguretat Social, relatives al compliment d'obligacions tributàries i amb la Seguretat Social.  
  
La tramitació i la gestió de la subvenció correspon a la Direcció de Turisme Comunitat Valenciana com a òrgan gestor.  
  
Sisé. Despeses subvencionables  
Les despeses que s'atendran a càrrec de la present resolució, sempre que responguen de manera indubtable a la naturalesa de l'activitat subvencionada, són les següents:  
a) Despeses específiques de naturalesa corrent, necessàries per a posar en marxa i executar les actuacions incloses en la present resolució.  
  
Per a acceptar els contractes que formalitze l'entitat beneficiària d'aquesta resolució amb una mateixa persona o entitat proveïdora per a dur a terme les actuacions subvencionades, que tinguen un import igual o superior a 15.000 euros (IVA exclòs), es requerirà, d'acord amb el que preveu l'article 31.3 de la Llei 38/2003, de 17 de novembre, general de subvencions, que s'hagen sol·licitat almenys tres ofertes de diferents persones o entitats proveïdores, abans de contraure el compromís per a la prestació del servei o el lliurament del bé.  
  
No serà subvencionable l'IVA satisfet per l'adquisició de béns o serveis, llevat que s'acredite documentalment que forma part del cost de l'activitat que ha de desenvolupar l'entitat beneficiària, i que no és susceptible de recuperació o compensació, i, en aquest cas, s'haurà d'acreditar la no-subjecció o exempció d'aquest impost o la no deducció de l'IVA suportat en l'adquisició de béns i serveis.  
En el cas que s'haguera transferit o compensat parcialment o no deduïsca cap percentatge de les quotes d'IVA suportades, l'Associació haurà de presentar un certificat de l'Agència Estatal d'Administració Tributària en què acredite que no liquida IVA, o bé un certificat de situació censal i obligacions.  
La present subvenció és compatible amb altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, estatal, de la Unió Europea o d'organismes internacionals, sempre que no superen els límits sobre acumulació d'ajudes vigents de la Unió Europea per a ajudes destinades a la mateixa finalitat.  
  
Seté. Informe d'auditoria  
La persona o entitat auditora de comptes que duga a terme la revisió del compte justificatiu, s'ajustarà al que es disposa en l'Ordre EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions en l'àmbit del sector públic estatal, previstos en l'article 74 del reglament de la Llei 38/2003, de 17 de novembre, general de subvencions.  
La persona o entitat auditora emetrà un informe en què detallarà les comprovacions dutes a terme i hi farà constar tots els fets o excepcions que pogueren suposar un incompliment per part de l'entitat beneficiària de la normativa aplicable o de les condicions que s'imposen per a percebre la subvenció, i haurà de proporcionar la informació amb el detall i la precisió suficients perquè l'òrgan gestor puga concloure sobre el tema. L'informe ha de contindre els aspectes i l'estructura que estableix l'article 7 de l'Ordre EHA/1434/2007 esmentada.  
  
Per a emetre l'informe, la persona o entitat auditora haurà de comprovar:  
1. L'adequació del compte justificatiu de la subvenció que haja presentat l'entitat beneficiària i que l'haja subscrit una persona amb poders suficients per a fer-ho.  
2. El contingut de la memòria d'actuació, i estar alerta davant d'una possible falta de concordança entre la informació que conté la memòria i els documents que hagen servit de base per a dur a terme la revisió de la justificació econòmica.  
3. Que la informació econòmica que conté la memòria la suporta una relació classificada de les despeses de l'activitat subvencionada en què s'especifica l'entitat beneficiària que les ha dutes a terme, amb la identificació de la persona o entitat creditora i del document (factures, nòmines i butlletins de cotització a la Seguretat Social), l'import total i l'import imputat a la subvenció, la data d'emissió i la data de pagament.  
  
4. Que l'Associació disposa de documents originals acreditatius de les despeses que es justifiquen, d'acord amb el que preveu l'article 30.3 de la Llei general de subvencions, i que s'han reflectit en els registres comptables.  
Aquests documents justificatius consistiran en resguards de transferències bancàries, xecs, pagarés, factures electròniques (queda exclosa la compensació de deutes), així com còpia dels extractes de moviments bancaris dels càrrecs en el compte corresponent de l'operació que es justifica.  
5. Que l'Associació disposa d'ofertes de persones o entitats proveïdores diferents, en els supòsits previstos en l'article 31, apartat 3, de la Llei general de subvencions, i d'una memòria que justifique d'una manera raonada l'elecció de la persona o entitat proveïdora, en els casos en què no haja recaigut en la proposta econòmica més avantatjosa.  
  
6. Que no s'han dut a terme subcontractacions de l'activitat que se subvenciona, excepte en els casos permesos en l'article 29 de la Llei general de subvencions, i en l'article 68 del seu Reglament, segons els termes que s'estableixen en la present resolució.  
7. Que no s'han concedit altres subvencions, ajudes, ingressos o recursos per a la mateixa finalitat, que procedisquen de qualsevol administració o ens públic o privat, estatal, de la Unió Europea o d'organismes internacionals, que superen els costos de l'activitat subvencionada.  
  
8. Que les despeses que integren la relació compleixen els requisits per a tindre la consideració de despesa subvencionable, d'acord amb el que estableix l'article 31 de la Llei general de subvencions i l'apartat sisé de la present resolució; que les despeses s'han classificat correctament, d'acord amb el contingut de les bases reguladores que inclou aquesta resolució, i que es produeix la coherència necessària entre les despeses que es justifiquen i la naturalesa de les actuacions que se subvencionen.  
9. A més de les consideracions anteriors, en l'informe haurà de constar un quadre resum (segons el model que hi ha en aquest apartat), que incloga la descripció de les accions subvencionables, les quantitats que s'han de justificar i la quantitat justificada:  
A més, s'hi han d'explicar les diferències entre el pressupost acreditat per l'entitat beneficiària i el considerat vàlidament justificat per la persona o entitat auditora, indicant-ne els motius i l'import.  
  
10. Que l'entitat beneficiària de la subvenció ha complit les accions de difusió previstes en l'apartat quart A) i F) de la present resolució.  
  
11. S'ha de comprovar el nombre d'empreses associades que s'han adherit als diferents programes CreaTurisme de Turisme Comunitat Valenciana, indicant-ne el nom i aportant-ne una relació.  
  
Al final del seu treball, la persona o entitat auditora sol·licitarà a l'entitat beneficiària una carta firmada per la persona que va subscriure el compte justificatiu, en la qual s'especificarà que s'ha informat la persona o entitat auditora sobre totes les circumstàncies que puguen afectar la percepció, l'aplicació i la justificació correcta de la subvenció. També s'hi han d'incloure les manifestacions que siguen rellevants i que servisquen d'evidència addicional a la persona o entitat auditora sobre els procediments duts a terme.  
L'entitat beneficiària estarà obligada a posar a la disposició de la persona o entitat auditora tots els llibres, els registres i els documents que se li sol·liciten per a fer la revisió, així com conservar-los per a les actuacions de comprovació i control que preveu la legislació vigent. Si escau, haurà d'elaborar i facilitar-li, a més dels documents ja esmentats en l'apartat quart de la present resolució, els següents:  
  
a) Declaració de les activitats subcontractades, en què s'indiquen les persones o entitats subcontractistes i els imports facturats. Hi ha d'incloure una manifestació de l'entitat beneficiària respecte de les situacions que preveuen els apartats 4 i 7 de l'article 29 de la Llei 38/2003, de 17 de novembre, general de subvencions.  
  
b) Declaració que continga una relació detallada d'altres subvencions, ajudes, ingressos o recursos que, si escau, hagen finançat l'activitat subvencionada, amb indicació de l'import, la procedència i l'aplicació.  
  
En qualsevol cas, la persona o entitat auditora ha de mantindre un arxiu de documentació que acredite el treball de revisió que ha dut a terme i que suporte l'informe que ha emés, i haurà de conservar aquesta documentació durant un període mínim de huit anys, que començarà amb la data d'emissió de l'informe.  
  
Huité. Adequació de les despeses subvencionables al valor de mercat i comprovació de subvencions  
D'acord amb el que disposa l'article 31 de la Llei 38/2003, de 17 de novembre, general de subvencions, el cost d'adquisició de les despeses subvencionables ha de ser segons el valor de mercat. Si és el cas, Turisme Comunitat Valenciana podrà comprovar el valor de mercat, d'acord amb els mitjans assenyalats en l'article 33 de la Llei general de subvencions.  
De la mateixa manera, Turisme Comunitat Valenciana comprovarà la justificació adequada de la subvenció, així com la realització de l'activitat i el compliment de la finalitat que determine la concessió o gaudi de la subvenció.  
  
Nové. Procediment  
1. L'entitat beneficiària haurà de manifestar, en el termini de quinze dies hàbils comptadors a partir de la publicació de la present resolució en el Diari Oficial de la Generalitat Valenciana, la conformitat amb la concessió de la subvenció i amb les presents bases reguladores, d'acord amb el model que s'inclou com a annex en la resolució.  
2. El model de conformitat, degudament omplit i firmat, s'ha de presentar telemàticament en el portal de la Generalitat, dins de l'apartat «Sol·licitud general d'iniciació i tramitació telemàtica de procediments en l'enllaç següent:  
https://www.gva.es/va/inicio/procedimientos'id\_proc=20251  
en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
3. D'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'ompli de manera incompleta o no s'aporten els requisits i documents que s'assenyalen en aquesta base, es requerirà la persona interessada perquè, en un termini de deu dies hàbils, esmene la falta o acompanye els documents preceptius, amb la indicació que, en cas de no fer-ho, es considerarà com a desistida amb prèvia resolució d'arxivament d'expedient, que s'haurà de dictar en els termes que preveu l'article 21 de la norma esmentada, quedarà sense efecte la concessió de la subvenció i perdrà, per tant, el dret a percebre-la.  
  
Desé. Efectes, resolució i reintegrament  
La resolució produirà efectes a partir de l'endemà de la publicació en el DOGV. Les despeses subvencionables es poden haver fet des de l'1 de gener de 2022 fins al 31 de desembre de 2022, data límit per a justificar les actuacions.  
La resolució de concessió de la subvenció quedarà resolta, en el cas que no tinguen lloc les actuacions previstes.  
En el cas d'incompliment total o parcial de les obligacions per part de l'Associació, estarà obligada a reintegrar a Turisme Comunitat Valenciana les quantitats percebudes i no aplicades correctament a les finalitats de la present subvenció, sense perjudici de l'aplicació, a més, del que disposa per a aquests supòsits l'article 37 de la Llei 38/2003, de 17 de novembre, general de subvencions, i l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
La circumstància de no estar al corrent en el compliment de les obligacions tributàries o amb la Seguretat Social, o l'incompliment del termini de presentar la documentació justificativa, o l'omissió de la documentació a què es refereix l'apartat quart anterior, podrà així mateix produir la resolució d'aquesta subvenció en el cas que, requerida l'esmentada documentació per part de Turisme Comunitat Valenciana, no es presente en un termini de deu dies hàbils comptadors des de l'endemà del dia en què es notifique el requeriment de Turisme Comunitat Valenciana.  
Si el compliment adequat de l'objecte de la subvenció no aconsegueix com a mínim un 30 per cent de l'execució, Turisme Comunitat Valenciana revocarà la subvenció i l'entitat beneficiària no tindrà dret a rebre l'import del percentatge fet, per tractar-se d'un mínim indispensable per a percebre parcialment i proporcionalment la subvenció.  
  
  
Onzé. Règim jurídic i jurisdicció  
Aquesta resolució regula la concessió d'una subvenció nominativa a favor de l'Associació, per la qual cosa el seu règim jurídic és el que estableixen amb aquesta finalitat els preceptes de caràcter bàsic de la Llei 38/2003, de 17 de novembre, general de subvencions, i desplegats en el seu Reglament aprovat per Reial decret 887/2006, de 21 de juliol, així com el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; i queda subsumit aquest cas en el supòsit de subvenció en règim de concessió directa previst en l'article bàsic 22.2.a) de l'esmentada Llei 38/2003 i en el correlatiu article 168.1.A) de la referida Llei 1/2015, ja que es tracta d'una subvenció prevista nominativament en la Llei de pressupostos de la Generalitat per a l'exercici 2022.  
  
Quant a la resolució de la qüestió o les qüestions litigioses, que puguen sorgir respecte de la resolució, se sotmetran, si no s'arriba a solució o acord, als òrgans jurisdiccionals competents en matèria contenciosa administrativa de la ciutat de València.  
  
Dotzé. Compatibilitat amb la normativa europea sobre ajudes públiques  
1) La present resolució és compatible amb el mercat interior, perquè no reuneix els requisits acumulatius de l'article 107.1 del Tractat de funcionament de la Unió Europea per a considerar que hi ha ajuda d'Estat, ja que l'Associació es constitueix com una associació privada sense ànim de lucre, amb personalitat jurídica pròpia i capacitat d'obrar.  
  
D'acord amb les finalitats estatutàries que té, l'Associació té com a fi principal defendre els interessos particulars de les empreses de restaurants, bars, cafeteries, hotels, càmpings, pubs, discoteques, cellers, botigues de vi, camps de golf i indústries afins de Torrevieja i comarca, i contribuir al desenvolupament del turisme en la dita circumscripció territorial.  
L'Associació no persegueix finalitats especulatives ni lucratives i l'objecte de la present resolució és la cooperació i col·laboració amb Turisme Comunitat Valenciana en la consecució d'accions de foment i promoció de la imatge de la destinació turística Comunitat Valenciana en el conjunt, dins de les funcions d'impuls al turisme que corresponen a Turisme Comunitat Valenciana, com a ens públic de la Generalitat responsable de l'execució de la seua política turística en l'àmbit geogràfic regional, per la qual cosa la mesura no afecta els intercanvis entre estats membres.  
2) En tractar-se d'una resolució no subjecta en l'article 107.1 del Tractat de funcionament de la Unió Europea, i d'acord amb el que estableix l'article 3.4 del Decret 128/2017, de 29 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida mitjançant la present resolució no requereix notificació o comunicació a la Comissió Europea.  
  
Tretzé. Competència  
La competència per a dictar la resolució correspon al president de Turisme Comunitat Valenciana en exercici, entre altres funcions, «resoldre les convocatòries anuals d'ajudes, subvencions i beques», funció inclosa en l'apartat 2 lletra f de l'article 31 del Decret 7/2020, de 17 de gener, del Consell de la Generalitat, de regulació dels òrgans per a la coordinació de l'acció turística i de l'organisme públic per a la gestió de la política turística.  
  
Contra la present resolució, que posa fi a la via administrativa, es pot interposar recurs contenciós administratiu davant dels jutjats contenciosos administratius, dins del termini de dos mesos comptadors des de l'endemà de la notificació i, potestativament, es podrà interposar recurs de reposició davant del president de Turisme Comunitat Valenciana, en el termini d'un mes, comptador des de l'endemà de la notificació, tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 26 de setembre de 2022.- El president de Turisme Comunitat Valenciana: Francesc Colomer Sánchez.  
  
  
ANNEX I  
Model de conformitat de la subvenció de concessió directa  
  
1. IDENTIFICACIÓ DE LA SUBVENCIÓ  
- Anualitat:  
- Òrgan gestor:  
- Import:  
- Títol:  
  
2. ENTITAT BENEFICIÀRIA  
- Nom o raó social (\*):  
- Tipus d'entitat:  
- Sigles:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
- Pàgina web:  
(\*) El nom ha de ser coincident amb el que figura en aquesta resolució.  
Dades de la persona representant:  
- Nom:  
- Cognoms:  
- DNI/NIF:  
- Càrrec:  
Dades domiciliàries a l'efecte de notificació:  
- Adreça:  
- Localitat:  
- Província:  
- Codi postal:  
Dades de persona de contacte en cas de ser diferent de la persona sol·licitant:  
- Nom i cognoms:  
- Telèfon:  
- Correu electrònic:  
  
3. DECLARACIÓ RESPONSABLE  
a) Declare que, a la vista de les bases que regeixen aquesta convocatòria, les accepte íntegrament i accepte la subvenció per al projecte a què fa referència la present resolució.  
b) Declare que totes les dades que hi ha en el present document són certes, i em compromet en nom de l'entitat a destinar l'import de la subvenció que es regula i concedeix en aquesta resolució a l'objecte previst.  
  
c) Declare, de manera responsable, que els documents que aporte són còpia fidel dels originals, els quals s'han d'aportar a requeriment de l'Administració.  
  
4. DADES DEL PROJECTE, PROGRAMA O PLA PER AL QUAL SE LI CONCEDEIX LA SUBVENCIÓ  
- Descripció del projecte:  
- Data de començament:  
- Data d'acabament:  
- Resultats previstos:  
  
Data i firma de la persona representant de l'entitat